Europska komisija je 9. rujna 2022. godine donijela odluku SA.64374 (2022/N) kojom je odobrila pojedinačnu državnu potporu za projekt „Pametno skladištenje energije na razini mreže“ u korist poduzetnika - operatora za skladištenje energije IE-Energy d.o.o. Komisija je mjeru ocijenila spojivom s unutarnjim tržištem u smislu članka 107. stavka 3. točke (c) Ugovora o funkcioniranju Europske unije, prema kojem se državama članicama omogućuje da pod određenim uvjetima podupiru razvoj određenih gospodarskih djelatnosti te u skladu s pravilima iz Smjernica o državnim potporama za klimu, zaštitu okoliša i energiju („CEEAG”) iz 2022. godine (SL EU, C80, 18.2.2022. <https://eur-lex.europa.eu/legal-content/HR/TXT/PDF/?uri=CELEX:52022XC0218(03))>.

**Davatelj potpore:** Ministarstvo gospodarstva i održivog razvoja.

**Obilježja korisnika potpore IE-Energy d.o.o., regija poduzetnika i glavni sektor djelovanja:** mikro poduzetnik; Jadranska Hrvatska; distribucija električne energije.

**Instrument i iznos potpore te izvor sredstava:** bespovratna sredstva u iznosu od 19.800.000,00 eura, iz Modernizacijskog fonda.

**Cilj potpore:** poduzetniku IE-Energy pomoći da djelomično financira nabavu i ugradnju baterija na razini mreže kako bi operatorima prijenosnih sustava pružilo usluge uravnoteženja. Operatori prijenosnih sustava upotrebljavaju baterije na razini mreže kako bi održali ravnotežu između opskrbe električnom energijom elektrana i potražnje potrošača te po potrebi skladištili električnu energiju. Na taj način mjera doprinosi modernizaciji hrvatske energetske mreže i povećanju energetske sigurnosti opskrbe Hrvatske i Europske unije te ubrzanju dekarbonizacije hrvatskog energetskog sektora. Potpora u obliku izravnih bespovratnih sredstava pokrivat će približno 30 % kapitalnih rashoda.

**Datum dodjele potpore:** 10. listopada 2023. godine

Poveznica na odluku Europske komisije je:

<https://ec.europa.eu/competition/state_aid/cases1/202242/SA_64374_A04FD583-0000-C078-AB61-8A81AC330321_67_1.pdf>